เรื่องร้องเรียน (ร้องเรียน,ถนน,เสียงรบกวน) วันที่ 2023-06-19 03:33:14 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024690
ขอให้แก้ไขปัญหาเสียงดังรบกวนจากการเปิดร้านจำหน่ายสุราและเครื่องดื่มแอลกอฮอล์ บริเวณ.....(ไม่ทราบเลขที่ห้อง) อาคารที่ 2 ชั้นด้านล่างสุด คอนโดมิเนียมถนอมมิตร (ไม่ทราบเลขที่ล็อก) ซอยวัชรพล ถนนรามอินทรา แขวงท่าแร้ง เขตบางเขน กรุงเทพมหานคร จุดสังเกต หากเข้ามาจากทางเข้าด้านหน้าคอนโดมิเนียมถนอมมิตร ปากซอยฯจะมีอาคารที่ 16 ของคอนโดมิเนียมถนอมมิตร จะผ่านตลาดถนอมมิตร ให้ตรงเข้ามา จะพบตึกดังกล่าว อยู่สุดท้ายซอยฯ อยู่ด้านขวาไปเล็กน้อย อยู่ติดถนนภายในซอยคอนโดมิเนียมฯ อยู่ระหว่างหัวมุม ร้านมีประตูเหล็กลูกกรง ลักษณะร้านเป็นล็อกคอนโดมิเนียมทั่วไป ไม่มีอะไรกั้น มีโต๊ะให้ลูกค้านั่งดื่มสุราและเครื่องดื่มแอลกอฮอล์ (ไม่ทราบรายละเอียดเจ้าของร้าน) ซึ่งในบริเวณพื้นที่ดังกล่าว มีรถแท็กซี่สาธารณะมาจอดไว้ ในช่วงตอนกลางวัน เนื่องจากผู้ร้องแจ้งว่า ร้านดังกล่าว เปิดให้บริการจำหน่ายสุราและเครื่องดื่มแอลกอฮอล์ ตั้งแต่เวลาประมาณ 17.00-06.00 น. ของวันถัดไป เป็นประจำทุกวัน มีการเปิดเพลงให้ลูกค้าฟังด้วย แต่บางวันร้านก็ปิดให้บริการ ซึ่งไม่มีกำหนดวันปิดให้บริการแน่ชัด มีการจัดโต๊ะรองรับลูกค้าประมาณ 4-5 โต๊ะ และมีการจัดหาโต๊ะเสริมมาตั้งบริเวณรอบร้าน ซึ่งมีลูกค้าเข้าไปใช้บริการวันละประมาณ 3-5 คน และบางครั้งมีลูกค้าเข้าไปใช้บริการเกินวันละประมาณ 10 คนขึ้นไป พบเห็นมาเป็นระยะเวลาประมาณ 1 ปีขึ้นไป เบื้องต้นผู้ร้องเคยแจ้งเรื่องเข้าไปยังสำนักงานเขตบางเขน กรุงเทพมหานคร ทางสำนักงานเขตฯมีใบมาติดแจ้งเตือนที่ร้านดังกล่าวแล้ว แต่ยังพบเห็นว่า ทางร้านการเปิดให้บริการลูกค้า มีการเปิดเพลง และลูกค้ายังนั่งพูดคุยกันส่งเสียงดังรบกวนอยู่เช่นเดิม ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata